stanford-oval/wikipedia huggingface dataset:
Cuamban piiri

| Cuamban piiri Distrito de Cuamba |
| --- | --- |
 Cuamban piirin sijainti Mosambikissa.
 Koordinaatit: 14.8012°S, 36.5366°E 
Valtio:  Mosambik
Maakunta:  Niassa
Hallinto:  
 – hallinnollinen keskus:  Cuamba
 – Piirin johtaja:  Manuel Cabral Braimo 
Pinta-ala:  5 121 km²
Väkiluku (2017):  267 928
Cuamban piiri (port. Distrito de Cuamba) on Mosambikin Niassan maakunnan eteläosassa sijaitseva piiri. Väestönlaskennassa asukasluvuksi saatiin 267 928  (VL 2017), 187 458 (2007) ja 126 380 (VL 1997). Piirin on väkiluku oli Mosambikin tilastokeskuksen (INE) ennusteen mukaan 337 917 vuonna 2022.
Cuamba on Mosambikin pohjoisosan rautatieverkoston risteyspaikkakunta, osa niin kutsuttua Nacalan käytävän liikenneväylää.
Cuamban rautatieasema.
Piirin hallintokeskus on Cuamban kaupunki, joka sijaitsee Mosambikin pohjoisosan halkaisevalla Nacalan liikennekäytävällä, ja jossa on rautatien risteysasema. Cuamba sijaitsee linnuntietä 216,7 kilometriä ja maanteitse 300 kilometriä aluekeskus Lichingasta kaakkoon.
Cuamban piirin naapurina ovat pohjoisessa Mandimban piiri ja Metarican piirit, idässä Nampulan maakunnan Maleman piiri, etelässä Zambezian maakunnan Guruén piiri ja Molumbon piirit sekä lännessä Mecanhelasin piiri.
Vuoden keskilämpötila on noin 26°C. Keskimääräinen vuosisademäärä on 800–1400 mm.
Tiedot piirin pinta-alasta vaihtelevat. Vuotta 2022 kuvaavan maakuntatilaston mukaan pinta-ala olisi on 5 121 neliökilometriä (4,2 % maakunnasta). Parissa piiriä käsittekevässä lähteessä esiintyy pinta-ala 5 363 km². Vuotta 2021 kuvaavan piirikohtaisen tilastojulkaisun pinta-ala olisi vain 2 719 km², mikä lienee kopiovirhe.
Vuonna 2007 paikallishallinnossa piiri oli jaettu kolmeen hallintoalueeseen (port. posto administrotivas, P.A.): Cuamban kaupunki (P.A. da Cidade de Cuamba), Etatara ja Lurio. Vuonna 2023 päivätyt julkaisut kertoivat piirissä olevan neljä hallintoaluetta. Näiden piirien rajat olivat muuttuneet aiemmasta: Cuamban kaupunki (Cuamba-Sede), Etatara, Lúrio ja Mepica.
Väestöstä 55,1 prosenttia osaa Mosambikin virallista kieltä portugalia (VL 2007), ja heistä enemmistö on miehiä, jotka naisia useammin olivat käyneet koulua tai olleet työelämässä kodin ulkopuolella. Tärkeimmät äidinkielet olivat emakhuwa 81,2 prosentin ja portugalin kieli 14,1 prosentin väestöosuudella. Lukutaito on vain noin puolella väestöstä. Lukutaidottomia oli 2007 keskimäärin 50,4 prosenttia, mutta tämä jakautui sukupuolen ja alueen mukaan voimakkaasti. Vähiten lukutaidottomia oli Cuamban kaupungin hallintoalueella (miehistä 18,6 % ja naisista 49,6 %), ja selvästi runsaammin piirin kahdella muulla hallintoalueella. Esimerkiksi tuolloisella Etataran hallintoalueella miehistä 49,0 % ja naisista 85,7 % oli lukutaidottomia.
Damak (Nepal)

Damakin kaupunki Nepalin kartalla.
Damak  (nepaliksi  दमक)) on Nepalin Itäisen kehitysalueen Mechin vyöhykkeen ja sen Jhapan piirikunnan asukasluvultaan suurin kaupunki. Vuonna 2011 Damakin väkiluku oli 75 102.
Liikenneympyrä Damakissa.
Kaupunki sijaitsee Nepalin eteläisellä alankoalueella, hieman Ala-Himalajan rinteiden eteläpuolella. Damakin asema muutettiin kylä(kehitys)komiteasta (VDC) kaupungiksi vuonna 1990.
Lentopallon miesten supersarjan kausi 1999–2000

| Miesten supersarjan kausi 2000-2001 |
| --- | --- |
Joukkueiden määrä:  11
Mestari:  Vihdin Lentopallo
Toinen sija:  Korson Veto
Nousseet joukkueet:  Vihdin Lentopallo
Pudonneet joukkueet:  Kempeleen Pyrintö
Ylempi sarjataso:  SM-liiga
Alempi sarjataso:  1-sarja
  ← 1998-1999 :  2000-2001 → 
Lentopallon miesten supersarjan kausi 1999–2000 oli kausi, jolloin Supersarja oli vimeistä edellistä kertaa suomalaisen lentopalloilun toiseksi korkein sarjataso.
Runkosarja

| Joukkue | O | V | H | Jaksot | P |
| --- | --- | --- | --- | --- | --- |
| Vihdin Lentopallo | 20 | 18 | 2 | 37-12 | 36 |
| Korson Veto | 20 | 17 | 3 | 35-9 | 34 |
| Perungan Pojat | 20 | 14 | 6 | 31-17 | 28 |
| Virtain Veikot | 20 | 11 | 9 | 28-23 | 22 |
| Kannuksen Ura | 20 | 10 | 10 | 25-23 | 20 |
| Tornion Lentis -88 | 20 | 9 | 11 | 22-24 | 18 |
| Salpis Hollola | 20 | 9 | 11 | 23-25 | 18 |
| Rocks Helsinki | 20 | 9 | 11 | 21-26 | 18 |
| Lauttakylän Pyry | 20 | 7 | 13 | 17-27 | 14 |
| Kempeleen Pyrintö | 20 | 4 | 16 | 11-34 | 8 |
| Pyhäselän Urheilijat | 20 | 2 | 18 | 7-37 | 4 |
Karsinnan jälkeen Pyhäselän Urheilijat säilyi ja Kempeleen Pyrintö putosi.
Liigakarsinta

Vihdin Lentopallo voitti pudotuspelien loppuottelussa Korson Vedon otteluvoitoin 2-0 ja sai nousuoikeuden Liigaan. Sen tilalla nousupaikan käytti kuitenkin helsinkiläinen Rocks. Korson Veto sai nousumahdollisuuden karsinnan kautta.
| Korson Veto – Tampereen Isku-Volley  |
| --- | --- | --- | --- | --- |
| 7. huhtikuuta | KoVe | Isku | 0–2 | 21-19 , 19-21 , 5-7 ; 16-21 , 20-22 |
| 9. huhtikuuta | Isku | KoVe | 2–0 | 21-16 , 21-16 ; 21-16 , 21-9 |
Isku säilyi liigassa otteluvoitoin 2–0
Supersarjan karsinta

| Kempeleen Pyrintö – Pyhäselän Urheilijat  |
| --- | --- | --- | --- | --- |
| 4. maaliskuuta | KemPy | PyU | 0–2 | 19-21 , 13-21 ; 15-21 , 19-21 |
| 5. maaliskuuta | PyU | KemPy | 2–0 | 28-26 , 21-16 ; 26-28 , 21-13 , 7-5 |
PyU säilyi Supersarjassa otteluvoitoin 2–0
Aiheesta muualla

PyU-Lentopallo 1999-2000[vanhentunut linkki]
Donald Clifton

| Donald Clifton> Henkilötiedot |
| --- | --- |
Syntynyt: 2. helmikuuta 1924 Butte (Nebraska)
Kuollut: 14. syyskuuta 2003 Lincoln (Nebraska) (79 vuotta)
Kansalaisuus:  Yhdysvallat
Ammatti:  kasvatuspsykologian professori, konsultti, yritysjohtaja
Koulutus ja ura
Tutkinnot:  Nebraskan yliopisto
Instituutti:  Nebraskan yliopisto, Selection Research Inc., Gallup Inc.
Palkinnot:  useita
Donald O. Clifton (2. helmikuuta 1924 Butte, Nebraska – 14. syyskuuta 2003 Lincoln, Nebraska) oli yhdysvaltalainen Nebraskan yliopiston kasvatus­tieteen tohtori ja kasvatuspsykologian professori, konsultti ja yritysjohtaja. Hän asui koko ikänsä - sotapalvelustaan lukuun ottamatta - Nebraskassa ja myös kuoli siellä syöpään.
Clifton opiskeli Nebraskan yliopiston Lincolnin kampuksella. Hän suoritti alemman korkeakoulututkinnon vuonna 1949 (BSc, matematiikka) ja valmistui edelleen kasvatustieteen tohtoriksi (EdD) kasvatuspsykologiasta vuonna 1953. Hän työskenteli yliopistossa yhteensä 19 vuotta ja toimi pitkään myös kasvatuspsykologian professorina.
Vuonna 1969 hän perusti yhdessä William Hallin kanssa Selection Research Inc. (SRI) -nimisen, muun muassa psykologisia henkilötestauksia tekevän yrityksen. Yritys toimi aluksi Cliftonin talon kellarissa, mutta menestyi Cliftonin johdolla ja kasvoi. SRI osti pitkällisten neuvottelujen jälkeen vuonna 1988 perheyrityksenä toimineen Gallup Inc. -yrityksen sen perustajan George Gallupin kuoltua muutamaa vuotta aiemmin. SRI otti tunnetun Gallup Incin nimen ja brändin käyttöönsä. Donald Clifton toimi yrityksen hallituksen puheenjohtajana vuosina 1988–1999 osallistuen painokkaasti uuden Gallupin kehittämiseen ja laajentamiseen.
Gallup Inc lahjoitti 2015 Donald Cliftonin kotiyliopistolle eli Nebraskan yliopistolle 30 miljoonaa dollaria vahvuustutkimukseen ja -yrittäjyysvalmennukseen keskittyvän Don Clifton Strengths Institute -tutkimuskeskuksen perustamiseen. Tämä instituutti on vuodesta 2007 lähtien myöntänyt kahden vuoden välein 250 000 dollarin suuruisen Donald O. Cliftonin mukaan nimetyn vahvuuspalkinnon (Clifton Strengths Prize). Gallup Inc tukee palkintoa rahallisesti.
Aiheesta muualla

Dr. Donald O. Clifton, Founder (archieved web page) (englanniksi) (strengths.org)
Clifton Foundation, Gallup donate $30M to UNL for Don Clifton Strengths Institute (5.6.2015) (Arkistoitu – Internet Archive) (englanniksi) (nufoundation.org)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Donald O. Clifton
Käännös suomeksi
Covent Gardenin metroasema

| Covent Garden |
| --- | --- |
 Aseman sisäänkäynti
  Lontoon metro 
Perustiedot
Metrolinjat:  Piccadilly Line
Vyöhyke:  1
Avattu:  11. huhtikuuta 1907
Rakenne
Laituriraiteita:  2
Liukuportaita:  kyllä
Aiheesta muualla
 Aiheesta Wikimedia Commonsissa 
Aseman tiedot
Covent Gardenin metroasema on asema Lontoon metron Piccadilly Linellä, Covent Gardenin alueella. Se sijaitsee Oyster-vyöhykkeellä 1. Asema on avattu huhtikuussa 1907.
Aiheesta muualla

Asema TfL:n sivuilla
Kuvia tai muita tiedostoja aiheesta Covent Gardenin metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Leicester Squaren metroasema ▷ Uxbridgen metroasema (en) / Heathrow’n terminaali 4:n metroasema / Heathrow’n terminaali 5:n metroasema (en) |  |  Piccadilly Line |  | Holbornin metroasema ▷ Cockfostersin metroasema (en) |
muokkaa wikidataa
Dyoplosaurus

| Dyoplosaurus |
| --- | --- |
 Kallo
 Myöhäisliitukausi 76 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Alalahko::  †Thyreophora
Osalahko::  †Ankylosauria
Heimo::  †Ankylosauridae
Alaheimo::  †Ankylosaurinae
Tribus::  †Ankylosaurini
Suku::  †Dyoplosaurus  Parks, 1924
Laji::  acutosquameus
Kaksiosainen nimi
 † Dyoplosaurus acutosquameus  Parks, 1924 
Katso myös
   Dyoplosaurus Commonsissa 
Infobox OKNimi-testi OK: 
Dyoplosaurus on sukupuuttoon kuollut Ankylosauria-osalahkoon kuuluva dinosaurussuku. Sen jäänteet on löydetty Albertasta Kanadasta, ja ne on ajoitettu noin 76 miljoonan vuoden taakse. Dyoplosaurus kuvattiin vuonna 1924, mutta sitä pidettiin pitkään Euoplocephaluksen synonyyminä. Nykyään se voidaan erottaa omaksi suvukseen, jonka ainoa laji on Dyoplosaurus acutosquameus.
Dyoplosauruksen pituudeksi on arvioitu noin 4–7 metriä, josta 37 senttiä oli kalloa. Painoa sillä oli arviolta 1,2 tonnia. Dyoplosauruksella oli pieni häntänuija ja hyvin leveä lantio.
Dyoplosauruksen luuranko löydettiin Albertasta vuonna 1920, ja se kuvattiin tieteelle vuonna 1924. Löytö koostui pääasiassa eläimen takaosasta, mutta siihen kuului myös muun muassa leuan pala, joka oli lähes identtinen Euoplocephaluksen leuan kanssa. Siksi Dyoplosaurusta alettiin pitää Euoplocephalus-suvun synonyyminä vuonna 1971. Euoplocephalus tunnettiin Dyoplosaurustakin hajanaisemmista fossiileista, ja Dyoplosauruksen yhdistäminen sukuun antoi uuden kuvan siitä, miltä Euoplocephaluksen lantio, häntä ja panssari näyttivät. Vasta vuonna 2009 Dyoplosaurus todettiin erilliseksi suvuksi, kun sitä pystyttiin vertaamaan Euoplocephaluksesta tehtyihin uusin löytöihin. Dyoplosaurus erosi Euoplocephaluksesta lantion, selkärangan ja erityisesti hännän perusteella. Sillä oli pienempi ja suipompi häntänuija kuin Euoplocephaluksella, mutta on myös mahdollista että kyseessä oli keskenkasvuinen yksilö.
Dyoplosauruksen elinympäristö oli vesistöistä ja kosteaa tulvatasankoa, jossa oli rannikkosoita. Lisäksi se on saattanut elää kuivemmissa ylänkömetsissä.
Dekker

Dekker on hollanninkielinen sukunimi, joka on muun muassa seuraavilla henkilöillä:
Anouk Dekker (s. 1986), alankomaalainen jalkapalloilija
Carl Dekker, australialainen monen kirjailijan yhteinen nimimerkki
Desmond Dekker (1941–2006), jamaikalainen ska- ja reggaelaulaja ja sanoittaja
Eduard Dekker, Multatuli (1820–1887), alankomaalainen siirtomaavirkamies ja kirjailija
Erik Dekker, oik. Hendrik Dekker (s. 1970), alankomaalainen maantiepyöräilijä
Femke Dekker (s. 1979), alankomaalainen soutaja
Inge Dekker (s. 1985), alankomaalainen uimari ja olympiavoittaja
Laura Dekker (s 1995), alankomaalainen yksinpurjehtija
Nynke Dekker (s. 1971), alankomaalainen fyysikko ja biofysiikan professori
Ron Dekker (s. 1966), alankomaalainen uimari
Ted Dekker (s. 1962), indonesialais-yhdysvaltalainen kirjailija
Thomas Dekker (n. 1572–1632), englantilainen runoilija ja näytelmäkirjailija
Thomas Dekker (s. 1984), alankomaalainen maantiepyöräilijä
Thomas Dekker (s. 1987), yhdysvaltalainen näyttelijä ja muusikko
Thomas Leighton Decker (1916–1978), sierraleonelainen kielitieteilijä, runoilija ja toimittaja.
David Canary

| David Canary |
| --- | --- |
 Canary elokuvassa Hombre (1967)
Henkilötiedot
Koko nimi:  David Hoyt Canary
Syntynyt: 25. elokuuta 1938 Elwood, Indiana, Yhdysvallat
Kuollut: 16. marraskuuta 2015 (77 vuotta) Wilton, Connecticut
Ammatti:  näyttelijä
Puoliso:  Julie M. Anderson (1965–1971) Maureen Maloney (1982–2015)
Lapset:  3
Näyttelijä
Aktiivisena:  1965–2013
Merkittävät roolit:  "Candy" Canaday Bonanza  Adam Chandler All My Children
Aiheesta muualla
IMDb
David Canary (25. elokuuta 1938 Elwood, Indiana, Yhdysvallat – 16. marraskuuta 2015 Wilton, Connecticut, Yhdysvallat) oli yhdysvaltalainen näyttelijä. Hän esiintyi muun muassa televisiosarjassa Bonanza, jossa hän esitti tilanhoitaja Candy Canadayta vuosina 1967–1970 ja 1972–1973. Muita sarjoja olivat All My Children ja One Life to Live. Hän oli naimisissa näyttelijä Maureen Maloneyn kanssa.
Aiheesta muualla

David Canary Internet Movie Databasessa. (englanniksi)
Deklaratiivinen muisti

Deklaratiivinen muisti on ihmisen säilömuistin osa, johon tallennetaan erilaiset tiedot ja tapahtumat; asiat, jotka voidaan tietoisuudella tavoittaa.
Deklaratiivinen muisti jakaantuu edelleen kanadalaisen Endel Tulvingin mallin mukaan semanttiseen muistiin ja episodiseen muistiin. Semanttiseen muistiin tallennetaan asiat, joiden merkitys ymmärretään, episodimuistiin puolestaan salamavalomuistojen kaltaiset muistot tapahtumista.
Tieto tallentuu deklaratiiviseen muistiin eri tavoin, esimerkiksi visuaalisina tai akustisina symboleina. Visuaalisia symboleita voivat olla muun muassa numerot ja kirjaimet.
Live from Radio City Music Hall

| Live from Radio City Music Hall Heaven and Hell |
| --- | --- | --- |

Livealbumin tiedot
 Äänitetty : 30. maaliskuuta 2007
 Julkaistu:  27. elokuuta 2007  24. elokuuta 2007  28. elokuuta 2007
 Formaatti: CD, DVD, LP, Blu-ray
 Tuottaja(t): Heaven and Hell
 Tyylilaji: heavy metal
 Kesto: 115.57
 Levy-yhtiö:  SPV  Rhino
Muut kannet
 DVD:n kansikuva
Listasijoitukset
  99. (2007)
Heaven and Hellin muut julkaisut
|   | Live from Radio City Music Hall 2007 | The Devil You Know 2009 |
Live from Radio City Music Hall on heavy metal -yhtye Heaven and Hellin (eli Black Sabbath-yhtyeen vuosien 1980-1982 ja 1991-1992 kokoonpanon) vuonna 2007 julkaistu livealbumi. Se nauhoitettiin yhtyeen konsertissa New Yorkin Radio City Music Hallissa 30. maaliskuuta 2007.
Kiertueella yhtye promotoi The Dio Years-kokoelmaa, jossa oli materiaalia Dion aikaisilta Sabbath-albumeilta. Kokoonpano käytti nimeä Heaven and Hell väärinkäsitysten välttämiseksi, sillä alkuperäinen Sabbath-kokoonpano oli tehnyt edellisvuosina kiertueita vokalisti Ozzy Osbournen johdolla ja myös valittu vuonna 2006 Rock and Roll Hall of Fameen. Heaven and Hell-yhtyeen oli alun perin tarkoitus tehdä vain yksi kiertue kokoelman promotoimiseksi, mutta hyvän vastaanoton jälkeen yhtye jatkoi toimintaansa aina Dion kuolemaan (2010) saakka. Radio City Music Hallin taltioitu konsertti oli kiertueen alkupäästä. Yhtyeen oli tarkoitus soittaa pidempi setti, mutta New Yorkin kaupungin työntekijöiden liiton säännöt estivät sen. Tämän vuoksi kappale "Ear in the Wall"-kappale jäi pois konsertista.
Albumi julkaistiin alun perin sekä CD- että DVD-formaatissa ja siitä on myös saatavilla kummatkin formaatit sisältävä pakkaus, joka sisältää myös muita oheistuotteita. Vuonna 2008 konsertti julkaistiin editoituna 2LP-versiona ja vuonna 2011 HD-versiona (teräväpiirto) Blu-ray-formaatissa. Alun perin konsertti oli kuvattu HD-tekniikalla, mutta DVD-julkaisuissa kuvanlaatu oli kuitenkin vielä SD-tekniikalla (standardi-laatu) toteutettua.
Kappaleet

| 0 | 1 | 2 |
| --- | --- | --- |
|  CD CD 1 E5150/After All (The Dead) – 8.30 (säv. Dio, Iommi, Butler)  The Mob Rules – 4.04 (säv. Dio, Iommi, Butler)  Children of the Sea – 6.52 (säv. Dio, Iommi, Butler, Ward)  Lady Evil – 5.20 (säv. Dio, Iommi, Butler, Ward)  I – 6.27 (säv. Dio, Iommi, Butler)  The Sign of the Southern Cross – 9.06 (säv. Dio, Iommi, Butler)  Voodoo – 7.42 (säv. Dio, Iommi, Butler)  The Devil Cried – 11.40 (säv. Dio, Iommi) CD 2 Computer God – 6.41 (säv. Dio, Iommi, Butler)  Falling Off the Edge of the World – 5.45 (säv. Dio, Iommi, Butler)  Shadow of the Wind – 6.05 (säv. Dio, Iommi)  Die Young – 7.44 (säv. Dio, Iommi, Butler, Ward)  Heaven and Hell – 15.15 (säv. Dio, Iommi, Butler, Ward)  Lonely Is the Word – 6.48 (säv. Dio, Iommi, Butler, Ward)  Neon Knights – 7.58 (säv. Dio, Iommi, Butler, Ward)  |  LP-versio A-puoli E5150  The Mob Rules  Children of the Sea  Lady Evil B-puoli The Sign of the Southern Cross  Voodoo C-puoli Computer God  Falling Off the Edge of the World  Die Young D-puoli Heaven and Hell  Neon Knights  |  DVD & Blu-ray E5150/After All (The Dead) – 8.30 (säv. Dio, Iommi, Butler)  The Mob Rules – 4.04 (säv. Dio, Iommi, Butler)  Children of the Sea – 6.52 (säv. Dio, Iommi, Butler, Ward)  Lady Evil – 5.20 (säv. Dio, Iommi, Butler, Ward)  I – 6.27 (säv. Dio, Iommi, Butler)  The Sign of the Southern Cross – 9.06 (säv. Dio, Iommi, Butler)  Voodoo – 7.42 (säv. Dio, Iommi, Butler)  The Devil Cried – 11.40 (säv. Dio, Iommi)  Computer God – 6.41 (säv. Dio, Iommi, Butler)  Falling Off the Edge of the World – 5.45 (säv. Dio, Iommi, Butler)  Shadow of the Wind – 6.05 (säv. Dio, Iommi)  Die Young – 7.44 (säv. Dio, Iommi, Butler, Ward)  Heaven and Hell – 15.15 (säv. Dio, Iommi, Butler, Ward)  Lonely Is the Word – 6.48 (säv. Dio, Iommi, Butler, Ward)  Neon Knights – 7.58 (säv. Dio, Iommi, Butler, Ward) Ekstrat Heaven and Hell Road Movie – 19.15  Hail the Gods of Metal – 4.00  Meet the Mob – 4.00  Radio City – 4.00  The Wisdom of Dio (vain blu-ray)  |
Kokoonpano

| --- | --- |
 Yhtye Ronnie James Dio – laulu  Tony Iommi – kitara  Geezer Butler – basso  Vinny Appice – rummut + Scott Warren – kosketinsoittimet :  Tuotanto Gloria Butler – vastaava tuottaja  Ralph Baker – vastaava tuottaja  Wendy Dio – vastaava tuottaja  Barry Ehrmann – äänitystuotanto  Kooster McAllister – äänittäjä  Wyn Davis – miksaaja
Arvostelut

Allmusic:
Julkaisuhistoria

elokuu 2007: Rhino Records, R2 255484, US, 2CD
elokuu 2007: SPV, 98102, EU, 2CD
elokuu 2007: SPV / Steamhammer, SPV 98100, EU, 2CD/DVD, rajoitettu painos (mukana valokuvakortteja ja kiertue-passi)
syyskuu 2007: Rhino Handmade, R2 277564, US, 2CD/DVD, 5000:n kappaleen rajoitettu painos, boksi (mukana backstage-passi, kiertue-ohjelma, pääsylippu ja valokuvia)
2007: SPV / Steamhammer, SPV 98107, EU, DVD
2007: Rhino Records, R2 243708, US, DVD (NTSC)
helmikuu 2008: SPV / Steamhammer, SPV 98101, EU, 2LP
toukokuu 2011: Eagle Vision, ERBR05081, EU, Blu-ray
toukokuu 2011: Eagle Vision, EVB333809, US, Blu-ray
Diponegoro

Diponegoron muotokuva 1830-luvulta
Diponegoro (myös Dipo Negoro tai  Raden Mas Ontowirjo, n. 1785 – 1855 Makassar) oli jaavalainen aatelinen, joka johti vuosina 1825-1830 käytyä Jaavan sotaa alankomaalaisten siirtomaavaltaa vastaan ja pyrki samalla nousemaan koko Jaavan hallitsijaksi.
Elämäkerta

Yogyakartan sulttaanikunta, jonka prinssi Diponegoro oli, perustettiin 13. helmikuuta 1755 hollantilaisten tuella. Tätä ennen se oli ollut osa Mataramin sulttaanikuntaa.
Diponegoro oli Yogyakartan 3. sulttaanin Hamengkubuwono III:n vanhin poika. Hänestä tuli varttuessaan harras muslimi, ja hän rukoili ja paastosi säännöllisesti. Hän kiersi ympäri entisen Mataramin sulttaanikunnan alueen hautausmaita esi-isiään kunnioittaakseen. Matkoillaan hän tuli tutuksi paitsi uskonnollisille johtajille myös tavalliselle kansalle, ja hänen sanottiin olevan Allahin suosiossa.
Noin 20-vuotiaana Diponegoron kerrotaan käyneen läpi uskonnollisen kokemuksen, jossa hän vakuuttui roolistaan tulevana Jaavan hallitsijana ja paikallisen legendan ennustamana Ratu Adil (suom. oikeamielinen kuningas/prinssi) -nimellä tunnettuna hallitsijana, joka aloittaisi valtakautensa lyhyen sodan jälkeen. Tarinan mukaan myyttinen naishahmo Nyai Roro Kidul olisi lisäksi kehottanut häntä ottamaan nimen Ngabdulhamid (suom. Jumalan palvelija).
Vuonna 1814 Diponegoron isä kuoli, ja hänen nuorempi veljensä peri kruunun ja otti hallitsijanimen Hamengkubuwono IV – Diponegoro itse oli tämän jälkeen ensimmäisenä kruununperimysjärjestyksessä. Hänen sijastaan kruunun kuitenkin peri Hamengkubuwono IV:n kuollessa vuonna 1822 hänen kolmivuotias velipuolensa, koska tämän äiti oli hänen äitiään korkea-arvoisempi. Asiaa oli edesauttamassa Alankomaiden Itä-Intian kuvernööri Godert van der Capellen. Jaavalaiset jakautuivat kannattamaan jompaakumpaa kruununperijää.
Elämäkerta > Kapinajohtajana

Avoin kapina alankomaalaisia vastaan alkoi vuonna 1825, ja Diponegorosta tuli sen johtaja. Kapinan varsinainen alkulaukaus oli se, että alankomaalaiset olivat rakennuttaneet tien Diponegoron suvun maiden läpi Tegalrejassa ilman tämän hyväksyntää, mistä seurasi sotilaallisia yhteenottoja. Diponegoron läheisiä liittolaisia olivat hänen setänsä Mangkubumi ja veljenpoikansa Sentot, joista jälkimmäinen oli erinomainen sissipäällikkö.
Vuosina 1825–1826 Diponegoron kapinaliike näytti menestyksekkäältä, ja se hallitsi suurtaa osaa Jaavan keskiosan maaseudusta. Alankomaalaiset toivat kuitenkin saarelle lisää joukkojaan ja linnoittivat maitaan, ja useita Diponegoron alaisia, mukaan lukien Mangkubumi ja Sentot, ja näiden johtamia osastoja joutui antautumaan. Maaliskuussa 1830 Diponegoro matkusti tapaamaan alankomaalaisten päällikköä kenraali Hendrik Merkus de Kockia. Huolimatta lupauksista, että hänen omaa turvallisuuttaan kunnioitettaisiin, Diponegoro vangittiin ja karkotettiin Jaavalta Makassariin, missä hän myös kuoli vuonna 1855.
Nicolaas Pieneman: Prinssi Dipo Negoron alistuminen kenraaliluutnantti paroni De Kockille (ennen v. 1835)
Dragon Garden

| Dragon Garden> 龍圃花園 |
| --- | --- |
Tyyppi:  yksityinen maisemapuutarha
Sijainti:  Hongkong
Koordinaatit:  22.3634°N, 114.0510°E
Perustettu:  1968 (valmistui)
Rakennuttaja:  Lee Iu-cheung
Dragon Garden (perint.: 龍圃花園; yksink.: 龙圃花园; Jyutping: Lung4bou2 fa3jyun4) on hongkongilainen puisto.
Dragon Garden sijaitsee Tsing Lung Taussa, Hongkongin Uusilla territorioilla. Se sijaitsee mäellä Ramblerin kanaalin rannalla ja sen osoite on 32–42 Castle Peak Road. Sen pinta-ala on joidenkin lähteiden mukaan 26 500 neliometriä, joidenkin mukaan kahdeksan hehtaaria.
Puisto on perinteinen kiinalainen maisemapuutarha, jossa on paviljonkeja ja veistoksia. Se on suunniteltu Pekingin keisarityylin, erään kiinalaisen renessanssin tyylisuunnan mukaisesti. Puisto on rakennettu fengshuin periaatteiden mukaisesti ja siellä on buddhalaisuuden, taolaisuuden ja kristinuskon innoittamaa taidetta.
Historia

Liikemies ja filantrooppi Lee Iu-cheung osti alueen vuonna 1949. Aluksi hän rakensi sinne uima-altaan koululaisille, lähes kymmenen vuotta ennen kuin Hongkongin ensimmäinen julkinen allas avattiin Victoria Parkiin. Arkkitehti Chu Pin oli mahdollisesti suunnittelemassa puistoa. Puisto valmistui vuonna 1968. Lee on haudattu puiston huipulla olevaan mausoleumiin.
Puisto esiintyy elokuvassa 007 ja kultainen ase (1974) ja sarjassa Noble House (1988).
Puisto oli hylättynä 1990-luvulla ja 2000-luvun ensikymmenellä. Vuonna 1998 Castle Peak Roadia levennettiin, missä yhteydessä Hongkongin hallinto poisti puiston juurella olleen kala-altaan ja rakensi tien ja puiston välille suuren muurin. Sen vuoksi puiston alempi osa menetti merinäkymänsä. Vuonna 2006 osa Leen suvusta aikoi myydä puiston Sun Hung Kai Propertiesille, joka suunnitteli puiston rakentamista asunnoiksi. Lee Iu-cheung lapsenlapsi Cynthia järjesti julkisuuskampanjan puiston säilyttämisen puolesta. Lopulta Lee Shiu, Lee Iu-cheungin poika, osti muun suvun osuuden puistosta sadalla miljoonalla Hongkongin dollarilla.
Puiston nykyinen omistaja Lee Shiu haluaisi lahjoittaa puiston Hongkongin hallinnolle. Puistosta on suunniteltu koulutus-, tutkimus- ja virkistysaluetta, mutta Hongkongin hallinto ei ole vielä päättänyt puiston 30 miljoonan dollarin korjaustöiden rahoituksesta. Puisto on auki yleisölle kerran kuussa.